My kerel se pa is baie siek. Hy het 3 jaar terug 4 hartomlynings gehad en van daar af was hy nog nooit gesond nie. Op die oomblik het hy 3 maagsere en blykbaar is 2 van hulle baie ernstig. Hy het spatare in sy slukderm wat ook baie ernstig is. Hy staan eintlik met een voet in die graf en die ander op die rand van die gat. Hy gaan aanmekaar na die dokters toe en hulle stop hom vol pille wat ek dink nie baie goed is nie, want a.g.v. sekere pille het sy gesondheid meer agteruitgegaan. Ons weet nie meer wat om te doen of na wie toe te gaan nie. Dit is baie ernstig en die raad en tyd raak minder. Ek wil net weet of die pille wat hy drink hom nie vererger nie, hy raak vinnig moeg, lam en geen krag en lighooftig.
Dit is altyd moeilik met 'n kombinasie van probleme. Jy sal kan voordeel trek uit die raad wat hier onder gegee word, maar die aanbeveling is dat jy 'n dieetkundige gaan spreek. Dit sal wys wees as jy jou dokter toestemming gee om met jou dieetkundige oor jou toestand te praat.
Ek is 'n 49 jarige dame en sit met die maag probleem. Die afgelope twee weke kan ek niks eet of drink in die aande na 5 uur nie. Ek voel vreeslik opgeblaas en voel asof ek my ooreet het en of die kos in my keel vassit. Ek gooi baie op in die aande al het ek niks geeet nie. Al drink ek net tee of water voel ek ongemaklik en moet gaan opgooi. Ek moet my onderklere ook los maak want dit voel asof ek doodgedruk word. In die dag is dit nie so erg nie. Ek drink my maag pille gereeld, maar deesdae help dit nie. Moet ek bekommerd wees en maar weer die dokter gaan sien. Ek val ook gewig af.
Ek is 30 jaar oud en het 'n maagseer (peptiese ulkus) al van skool dae af. Ek het al alle medikasie op die mark gebruik na my gastroskopie, maar niks help nie. Tot nou toe het net die "Ballistol" (geweer olie) kapsules vir my gewerk. Daar is geen newe effekte nie en as dit baie erg is kan jy tot 2 kapsules elke 2 uur of so drink, andersins 3 keer op 'n dag. Saam met dit Rooibos tee (swart met maks 1 tl suiker), Marmite toast en piesang het ook baie gehelp. Iemand het vanoggend vir my vertel dat Balsem Kopiva (van die Lennon medisyne reeks) gemeng met kondensmelk 'n ou boere raat is wat hulle gekry het, wat ook help.
Jy behoort stelselmatig saam met 'n dokter deur die probleme te werk. Die feit dat julle nie dadelik 'n oplossing kry nie, beteken nie die dokter weet nie wat hy / sy doen nie. Dit vat tyd om alle moontlike oorsake te elimineer.
Eerstens sou ek 'n dokter gaan spreek. Die vomidon is waarskynlik om te help dat jou voedsel gouer verteer word. Probeer kleiner porsies eet - eet meer gereeld. Maar ek sou beslis 'n dokter gaan sien.
Ek is onlangs gediagnoseer met die volgende: groot mantelvliesbreuk, inflammasie, maagseer, candida en blasies op die dikderm. Na 'n maand se medikasie voel ek nog nie beter nie. Wat is dit wat my so naar maak?
Dit sal genees word. Wat jy kan doen is om te kyk na jou dieet en leefstyl. Lees deur die raad hier bo vir idees.
Die simptome wat jy beskryf kan verskeie oorsake hê. Probleme met die spysverteringstelsel is net een, dit kan ook spier-, long- of hartprobleme wees. Probeer by 'n dokter kom vir 'n diagnose.
Ek is 'n jaar terug gese ek het 'n maagseer,mantelvliesbreuk, spastiese kolon. Ek het my 6 maande medikasie sikluus voltooi en ek was oraait. Deesdae staan ek naar op ek slaap maar as ek opstaan is ek dood moeg, Sooibrand vreet my op dat ek nie weet of ek kom of gaan nie. En dan sit ek met bloukolle wat ek soms nie kan verduidelik nie. As ek net my liggaam te hard teen iets stamp is dit dan die volgende dag blou.. Ek bly dinge vergeet.
Dit is belangrik dat jy jou ouderdom noem. Intussen moet jy kyk na jou leefstyl. Sooibrand is soms die gevolg van 'n swak dieet. Probeer 'n aanvulling van yster vir jou moegheid.
Volgens al die simptome wat bespreek word, het ek beslis 'n maagseer. Ek gaan nou die kondensmelk-raat probeer. My ander probleem is dat my maag elke keer werk wanneer ek toilet toe gaan. Dit is nou al so vir 'n hele paar maande. Ek word glad nie